O tomto vinárstve vieme, okrem toho, že je veľmi mladé, že sa snaží vyprofilovať ako
špecialista na červené vína. Jeho portfólio vo vlastných vinohradoch tvoria všetky známe odrody modrého hrozna a slovenské novošlachtence. Tomu vravím odvaha. Samozrejme, že popri tom vám u Blahu ponúknu aj vína biele. Neprišli na trh so žiadnym veľkým krikom, ale pekne potichu tak, že si to ani mnohí predovšetkým vinári nevšimli. Vidieť, že sa držia filozofie, podeliť sa so svojim vínom s ostatnými milovníkmi vína. Na druhej strane krátka história tohto vinárstva ešte nenapísala do ich pamäte veľa udalostí. Ale keď mám hovoriť za seba, vídavam ich všade tam kde sa okolo vína niečo deje, najmä tam kde stretnete ľudí, čo chcú dobré víno.